
Kriesk 


It Kriesk of Kro (Ingelsk: Crow; Kriesk: Apsaalooke, utspr.: 
[0'psa: ro:ge:], likernoch: "uh-psaa-roo-gee"), is de lanseigen 
taal fan 'e Krieen (Crow), in Yndiaansk folk fan 'e eastlike 
Rocky Mountains en de Grutte Flakten fan Noard-Amearika. De 
taal wurdt ek wol Absaroka neamd, dat in Ingelske ferbastering 
fan it autonym is. It Kriesk is in Westsuaanske taal, dy't ta de 
gruttere Suaanske taalfamylje heart. It is nau besibbe oan it 
Hidatsa, wermei't it de Missourydelling-Suaanske taalgroep 
foarmet. It Kriesk is mei likernoch 3.000 sprekkers ien fan 'e 
gruttere Yndiaanske talen fan 'e Feriene Steaten. 

Sprekkers 


Neffens in taalkundich undersyk ut 2007 fan Victor Golla wiene der doe noch 3.000 sprekkers fan it Kriesk. 
Hoewol't derby net oanjun is hoe't de ferdieling yn memmetaalsprekkers en twadde-taalsprekkers wie, docht 
it Kriesk it dermei in stik better as de measte oare Yndiaanske talen yn 'e Feriene Steaten. In soad fan dy 
talen hawwe nammentlik heechut noch inkele hunderten sprekkers, wylst in oansjenlik tal op it rantsje fan it 
utstjerren balansearret. Mei in oantal fan 3.000 minsken leit it sprekkerspersintaazje fan it Kriesk yn 
ferhalding mei de Krieen as etnyske groep op 25%. 

Derby moat lykwols al oantekene wurde dat in grut diel fan 'e sprekkers ta de alderein heart. Ut gegevens 
fan 'e Amerikaanske folkstelling fan 1991 die bliken dat der dat jiers noch 4.280 sprekkers wiene. Yn 
ferhalding mei it oantal fan 3.000 sprekkers yn 2007 giet it om in ofname fan 29,9% oer in perioade fan 15 
jier. Boppedat kaam ut it taalundersyk fan 2007 ek nei foarren dat it grutste part fan 'e jongerein it Kriesk net 
floeiend sprekt, en dat it oergrutte part fan 'e floeiende sprekkers alder as tritich jier wie, oftewol foar 1975 
berne wie. 

Yn syn A Grammar of Crow, ek ut 2007, skreau R. Graczyk lykwols dat der oars as by oare Yndiaanske 
talen, yn't bysunder dy fan 'e Grutte Flakten, yn it gefal fan it Kriesk noch sprekkers fan alle leeftiden 
wiene. Ek murk er op dat der "noch teminsten guon" bern wiene dy't it Kriesk as memmetaal learden. 
Fierders wiene neffens him op inkelen fan 'e alderaldsten nei alle Kriesk-sprekkers ek floeiend yn it Ingelsk, 
en koene frijwol alle leden fan 'e jongerein dy't it Kriesk net sels sprieken, it wol ferstean. Likegoed waard it 
Kriesk yn 2012 troch de UNESCO as "beslist bedrige" klassifisearre. Der wurdt fanut 'e Krieemienskip sels 
yn tanimmende mjitte besocht om it Kriesk te behalden en te refitalisearjen. 

































Alfabet 


It Kriesk wurdt skreaun mei in Latynsk alfabet dat ut 19 letters bestiet. De letters f, g, j, q, r, v, y en z 
komme net foar, en de c allinnich yn kombinaasje mei de h as ch. 

Fonology 


It Kriesk omfiemet fiif underskate fokalen, werfan't de a ([a], lykas yn "lam"), z ([i], lykas yn "wyt") en u 
([u], lykas yn "tuk") ek yn lange foarm foarkomme: aa ([a:], lykas yn "laad"), ii ([i:], lykas yn "wiid") en uu 
([u:], lykas yn "lud"). De e ([e:], lykas yn "bleek") en de oo ([o:], lykas yn "loop") komme inkeld as lange 
luden foar. Fierders binne der twa diftongen, ia en ua, en ien marzjinale diftong, ea dy't him yn mar twa 
wurden foardocht deaxa ("helder") en beaxa ("lit en troch"). 

Op it med fan 'e konsonanten hat it Kriesk mar in tige beheinde klankynventaris. De h, k, m, n, p, s en t 
wurde krekt as yn it Frysk litsprutsen. De ch is de [tj - ], de begjinklank fan "tsjerke", en krektsa is de sh de 
[J], de begjinklank fan "sjippe". De x is de [x], dy't yn it Frysk as "ch" skreaun wurdt, lykas yn "berch". De 
b ([b]) en w ([w], lykas yn "skowe") komme inkeld foar as allofoanen fan 'e m, en krekt-en-gelyk komme de 
d ([d]) en / ([1]) allinnich mar foar as allofoanen fan 'e n. Fierders hat it foneem k in palatalisearre allofoan 
[k J ] (kj fan "kjers"), dy't foarkomt nei z, e, ch en sh, faak yn wurdeinige posysje. Ek de glottisslach ([?]) de 
klank tusken de beide gelikense luden yn "Aaron" of "kooperaasje", komt yn it Kriesk foar, mar wurdt net 
skreaun. 

Fierders is ek aspiraasje, it litsprekken fan plofklanken mei in lyts h-ke derefteroan (lykas yn 'e bekende 
Grinslanske litspraak fan Marthinithoren), yn it Kriesk in wichtich ferskynsel. Plofklanken wurde aspirearre 
as se oan it begjin of de ein fan in wurd steane, wannear't se ferdubele wurde (bgl. [pp h ]) en as se efter in 
oare plofklank oan komme (bgl. [pt h ]). Plofklanken yn in konsonantekluster mei de h as earste klank (hp, 
ht, hk) bliuwe unaspirearre. Ferdubeling fan konsonanten komt inkeld yn ynterfokale (tuskenludige) posysje 
foar. Yn dyselde posysje wurdt de sh faak stimhawwend, en klinkt er dus as [ 3 ] (zj lykas yn "bagaazje"). De 
s wurdt soms ek stimhawwend litsprutsen, as "z", mar de x is nea stimhawwend. 

Keppelings om utens 

■ (in) Beskriuwing fan it Kriesk op Ethnologue (http://www.ethnologue.com/language/cro) 

Boarnen, noaten en/as referinsjes: 

Foar boarnen en oare literatuer, sjoch under: References en Bibliography, op dizze side (https:// 
en.wikipedia.org/wiki/Crow_language). 


Untfongen fan "https://fy.wikipedia.org/w/index.php?title=Kriesk&oldid=1001499" 


Dizze side is it lest bewurke op 13 jul 2020 om 01.03. 








De tekst is beskikber under de lisinsje Creative Commons Nammefermelding-Lyk cliele; der kinne oanfoljende 
betingsten fan tapassing weze. Sjoch de Gebruksbetingsten foar mear ynformaasje. 



